Адна з форм выхаваўчай работы, якая прыжылася ў Ладзеніцкім дзіцячым садзе — базавай школе Навагрудскага раёна, апрабавана і прымальная ва ўмовах сельскай мясцовасці, — гэта рэпартаж “Адзін дзень з жыцця маёй вёскі”. Сэнс такога рэпартажу ў жывых зносінах паміж навучэнцамі і аднавяскоўцамі. Задача — у атрыманні інфармацыі па вызначаным кірунку, напрыклад, па тэме “Вясновыя клопаты” ці “Кола захапленняў маіх аднавяскоўцаў” або “Калі добры сам, то і людзі добрыя”, “Будучыня побач”. Дзеці задаюць простыя загадзя прадуманыя пытанні жыхарам, фатаграфуюць іх за працай, потым рыхтуюць фота- або відэасправаздачу.